शाहपुर क्षेत्र के किसानों को भी मुआवजा मिले
क्षेत्र के ग्राम खामनी में बुधवार को भारतीय किसान संघ की किसान महापंचायत हुई। इसमें संघ के प्रांतमंत्री नारायण यादव ने कहा केवल खकनार के किसानों का नुकसान नहीं हुआ है। शाहपुर क्षेत्र में भी किसानों की केला फसल बर्बाद हुई है। जिस तरह खकनार ब्लाक में मुआवजा मिला है उसी तरह इस क्षेत्र में मुआवजा दिया जाना चाहिए।
महापंचायत के दौरान किसानों के हित में प्रस्ताव पारित कर प्रधानमंत्री, मुख्यमंत्री और कलेक्टर के नाम क्षेत्र के आरआई विजय शाह को ज्ञापन सौंपा गया। ज्ञापन में सिंचाई योजनाओं में किसानों को लाभ, शासकीय केला हब अौर केला प्राेसेसिंग यूनिट बनाई जाने, हार्टीकल्चर कॉलेज, नामांतरण बटवारों की समस्या शिविर लगाकर जल्द सुलझाने सहित अन्य मांगे शामिल थीं। भारतीय किसान संघ के रामचंद्र चेचरिया मौजूद थे।
hin_Deva hin_Deva hin_Deva